**Radio Slovenija**

**UPE Prvi program**

**Tavčarjeva 17**

**1000 Ljubljana**

 Ljubljana, 30.01.2024

**Svet RTV Slovenija**

**Kolodvorska 2**

**1000 Ljubljana**

**Zadeva: Izrekanje o kandidatih za odgovornega urednika UPE Prvi program**

Spoštovani svetnice in svetniki!

V Uredništvu Prvega programa na Radiu Slovenija smo se v sredo, 17.01.2024 izrekali o kandidatih za odgovornega urednika UPE Prvi program. Rezultat je pokazal, da noben od prijavljenih kandidatov ni dobil zakonsko zahtevane večinske podpore zaposlenih v uredništvu.

Seznanjeni smo bili, da ste se na prejšnji seji odločili nas pozvati, da v tem primeru Svetu RTV Slovenija predlagamo kandidata, ki uživa večinsko podporo uredništva. To sporočilo predsednika Sveta Gorana Forbicija smo sicer prejeli, a kljub temu, da smo v vmesnem času dobili kandidata, za katerega ocenjujemo, da bi dobil večinsko podporo uredništva, nismo mogli speljati postopkov v tako kratkem času in tako da bi bilo pravno pravilno in nesporno. Tudi ni jasno, kdo naj bi speljal ta postopek!

Elektronsko sporočilo predsednika Sveta Forbicija je bilo poslano na naslov Aktiva novinarjev Radia Slovenija, ki po našem mnenju NE PREDSTAVLJA VSEH (!) zaposlenih v uredništvu. Prav tako ni ''organa'', ki bi nas zastopal v tem postopku. Zato tudi če bi pridobili dovolj veliko število podpisov za tretjega kandidata, je vprašanje, če bi bil postopek pravno formalno speljan pravilno in bi zdržal tudi morebitno presojo na sodišču. To je le en vidik celotne zadeve.

Menimo, da je na tem področju *pravna praznina* in da postopek v primeru, ko noben kandidat ne dobi večinske podpore, ni pravno dorečen. Naj bi pa menda to vprašanje rešil statut, ki pa še ni sprejet.

To in še nekaj drugih razlogov govori v prid PONOVITVE javnega razpisa. S tem bi tako kandidati kot zaposleni v uredništvu pridobili čas za predstavitve svojih programov in pridobitev večinske podpore uredništva, obenem pa bi bil v tem času sprejet tudi statut, ki bi natančno določal postopek v primeru, ko noben kandidat ne dobi večinske podpore zaposlenih v uredništvu. Postopek imenovanja urednika/ce s polnim mandatom bi bil tako pravno ustrezen in vzdržen.

V upanju, da boste prepoznali pomembnost tega pravnega vprašanja in nam dali možnost, da v uredništvu večinsko izberemo kandidata, ki bo Prvi nacionalni radijski program v zadovoljstvo poslušalcev in zaposlenih popeljal po pravi poti, vas lepo pozdravljamo.

Kolektiv UPE Radio Prvi